
R E F E R A T   D E   A P R O B A R E 
privind trecerea din domeniul public în domeniul privat al Municipiului Brad a unui
 bun imobil - împrejmuire Școala Generală ”Horia, Cloșca și Crișan” în scopul realizării obiectivului de investiții ”Îmbunătățirea calității vieții populației în Municipiul Brad, Componenta - Refacere și modernizare strada 
Independenței și strada Liceului din Municipiul Brad”



În prezent se află în curs de implementare Proiectul „Îmbunătățirea calității vieții în Municipiul Brad, Componenta  - Modernizare și dotare centru cultural multifuncțional din Municipiul Brad, Componenta - Refacere și modernizare str. Independenței și str. Liceului din Municipiul Brad”  cod SMIS  125813 finanțat prin Programul Operațional Regional 2014-2020.
Unul dintre motivele pentru care a fost depusă  cererea de finanțare a acestui proiect este faptul că, în ultimii ani, strada Independenței a devenit o stradă cu un flux mare de circulație atât a vehiculelor, cât și a autocarelor care vin la Muzeul Aurului, creându-se blocaje a traficului auto. 
Astfel, au fost proiectate locuri de parcare speciale pentru autocare, suplimentându-se totodată și locurile de parcare pentru vehicule atât pe strada Independenței, cât și pe strada Liceului, soluție care va avea un aport foarte mare la fluidizarea traficului auto în zonă.
În scopul realizării acestui proiect este necesară desființarea împrejmuirii cu o lungime de 150 m, realizată din zid de piatră și panouri din scândură, din Piața Aurului, având o valoare contabilă de 65.890 lei.
	În contextul celor de mai sus, am iniţiat prezentul proiect de hotărâre prin care am propus trecerea din domeniul public în domeniul privat al Municipiului Brad a unui bun imobil - împrejmuire Școala Generală ”Horia, Cloșca și Crișan” în scopul realizării obiectivului de investiții ”Îmbunătățirea calității vieții populației în Municipiul Brad, Componenta - Refacere și modernizare strada Independenței și strada Liceului din Municipiul Brad” și-l supun spre dezbatere plenului Consiliului Local al Municipiului Brad în forma prezentată.
Precizez că desființarea împrejmuirii se va efectua în baza unui proiect autorizat.
	Pentru dezafectarea acestei împrejmuiri se va stabilii, prin Dispoziția Primarului, o comisie cu atribuții de inventariere, stabilire mod de casare, valorificare și redistribuire a materialelor rezultate. 







Invoc în susţinerea propunerii mele prevederile art. 7 alin. 1  din Legea nr. 82/1991 a contabilității, republicată, ale O.G. nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, ale H.G. nr. 354/2007 pentru modificarea şi completarea H.G. nr. 1.352/2001 privind atestarea domeniului public al judeţului Hunedoara, precum şi al municipiilor, oraşelor şi comunelor din judeţul Hunedoara, ale art. 129 alin. 2 lit. c, alin.6 lit. a, alin. 7 lit. c și art. 361 din  O.U.G.  nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.




P R I M A R
Florin CAZACU                                                  
